**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 1–1/2558**

**วันพฤหัสบดีที่ 18 มิถุนายน 2558**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์ มหาวิทยาลัยขอนแก่น**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. ผศ.วีรพัฒน์ เศรษฐ์สมบูรณ์ รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
4. ผศ.กิตติเวช ขันติยวิชัย ผู้ช่วยคณบดีฝ่ายวิชาการ

 แทนรองคณบดีฝ่ายวิชาการ

1. อ.สถาพร พรพรหมลิขิต ผู้ช่วยคณบดีฝ่ายวิเทศสัมพันธ์และสื่อสารองค์กร

 แทนรองคณบดีฝ่ายวิเทศสัมพันธ์และสื่อสารองค์กร

1. อ.จารุพล สุริยวนากุล รองคณบดีฝ่ายพัฒนานักศึกษา
2. ผศ.ธันยดา พรรณเชษฐ์ รักษาการรองหัวหน้าภาควิชาวิศวกรรมโยธา

 แทนรักษาการหัวหน้าภาควิชาวิศวกรรมโยธา

1. ผศ.ประมินทร์ อาจฤทธิ์ รักษาการหัวหน้าภาควิชาวิศวกรรมไฟฟ้า
2. ผศ.ชัยยันต์ จันทร์ศิริ หัวหน้าภาควิชาวิศวกรรมเกษตร
3. ผศ.ปณิธาน พีรพัฒนา หัวหน้าภาควิชาวิศวกรรมอุตสาหการ
4. รศ.รัชพล สันติวรากร หัวหน้าภาควิชาวิศวกรรมเครื่องกล
5. ผศ.กัลยกร ขวัญมา รักษาการรองหัวหน้าภาควิชาวิศวกรรมสิ่งแวดล้อม

 แทนรักษาการหัวหน้าภาควิชาวิศวกรรมสิ่งแวดล้อม

1. ผศ.สุธาสินี เนรมิตตกพงศ์ อาจารย์ประจำภาควิชาวิศวกรรมเคมี

 แทนหัวหน้าภาควิชาวิศวกรรมเคมี

1. ผศ.กานดา สายแก้ว หัวหน้าภาควิชาวิศวกรรมคอมพิวเตอร์
2. รศ.วินัย ศรีอำพร กรรมการ
3. ผศ.บุญยิ่ง เจริญ กรรมการ
4. รศ.ชาญณรงค์ สายแก้ว กรรมการ
5. ผศ.อาทิตย์ เนรมิตตกพงศ์ กรรมการ
6. ศ.สุจินต์ บุรีรัตน์ กรรมการ
7. นางวรรณภา ไชยเสนา หัวหน้าสำนักงานคณบดีคณะวิศวกรรมศาสตร์

 เลขานุการที่ประชุม

**ผู้ไม่มาประชุมเนื่องจากติดราชการและภารกิจอื่น**

1. รศ.ศีขรินทร์ สุขโต รองคณบดีฝ่ายแผนยุทธศาสตร์และพัฒนาคุณภาพ
2. อ.วาธิส ลีลาภัทร กรรมการ
3. รศ.สมชาย ชวนอุดม กรรมการ

**ผู้เข้าร่วมประชุม**

1. นายภาณุพงศ์ ต.ประเสริฐ ผู้ช่วยจดบันทึกการประชุม
2. นางสาวธิตา พีรพลพัฒน์พงษ์ ผู้ช่วยจดบันทึกการประชุม

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

 **1.1 เรื่องที่ได้นำเสนอสภามหาวิทยาลัยขอนแก่น ในการประชุม ครั้งที่ 5/2558**

**เมื่อวันที่ 9 พฤษภาคม 2558 และมติที่ยังไม่ได้รับการรับรอง**

ประธานได้แจ้งที่ประชุมว่า ด้วยเรื่องที่ได้นำเสนอสภามหาวิทยาลัยขอนแก่น ในการประชุม ครั้งที่ 5/2558 เมื่อวันที่ 9 พฤษภาคม 2558 และมติที่ยังไม่ได้รับการรับรอง มีสาระสำคัญที่เกี่ยวข้องกับคณะวิศวกรรมศาสตร์ จึงขอให้ที่ประชุมศึกษา ดังรายละเอียดตามเอกสารประกอบวาระการประชุม

 **ที่ประชุมรับทราบ**

 **1.2 รายงานการประชุมคณะกรรมการบริหารมหาวิทยาลัยขอนแก่น**

**ครั้งที่ 5/2558 เมื่อวันที่ 11 พฤษภาคม 2558**

ประธานได้แจ้งที่ประชุมว่า ด้วยรายงานการประชุมคณะกรรมการบริหารมหาวิทยาลัย ขอนแก่น ครั้งที่ 5/2558 เมื่อวันที่ 11 พฤษภาคม 2558 มีสาระสำคัญที่เกี่ยวข้องกับคณะวิศวกรรมศาสตร์ จึงขอให้ที่ประชุมศึกษา ดังรายละเอียดตามเอกสารประกอบวาระการประชุม

 **ที่ประชุมรับทราบ**

 **1.3 สกว. ประกาศรับข้อเสนอโครงการทุนวิจัย 4 ประเภททุน**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้แจ้งที่ประชุมว่า สำนักงานกองทุนสนับสนุนการวิจัย (สกว.) ได้ดำเนินการประกาศรับข้อเสนอโครงการทุนวิจัยใน 4 ประเภททุน ได้แก่

1. ทุนพัฒนาศักยภาพในการทำงานวิจัยของอาจารย์รุ่นใหม่

2. ทุนส่งเสริมนักวิจัยรุ่นใหม่

3. ทุนพัฒนานักวิจัย (เมธีวิจัย สกว.)

4. ทุนวิจัยองค์ความรู้ใหม่ที่เป็นพื้นฐานต่อการพัฒนา (วุฒิเมธีวิจัย สกว.)

จึงขอเชิญชวนที่ประชุมเข้าร่วมส่งข้อเสนอโครงการทุนวิจัยดังกล่าวข้างต้นและประชาสัมพันธ์ต่อไป ดังรายละเอียดตามเอกสารประกอบวาระการประชุม

**ที่ประชุมรับทราบ**

 **1.4 การสัมมนาเส้นทางสู่นักวิจัยใหม่ มหาวิทยาลัยขอนแก่น ปีงบประมาณ 2559**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้แจ้งที่ประชุมว่า ด้วยสถาบันพัฒนาทรัพยากรมนุษย์ มหาวิทยาลัยขอนแก่น ได้กำหนดจัด “การสัมมนาเส้นทางสู่นักวิจัยใหม่ มหาวิทยาลัยขอนแก่น ปีงบประมาณ 2559” ในวันจันทร์ที่ 22 มิถุนายน 2558 เวลา 09.00 – 12.00 น. ณ ห้องประชุมสารสิน ชั้น 2 อาคารสิริคุณากร จึงขอเชิญชวนคณะกรรมการทุกท่านเข้าร่วมการสัมมนาดังกล่าวและประชาสัมพันธ์ต่อไป ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.5 การรับนักศึกษาเข้าศึกษาในคณะวิศวกรรมศาสตร์ มหาวิทยาลัยขอนแก่น**

**ระดับปริญญาตรี ประจำปีการศึกษา 2558**

ผู้ช่วยคณบดีฝ่ายวิชาการได้แจ้งที่ประชุมถึงข้อมูลเชิงสถิติเกี่ยวกับการรับนักศึกษาในคณะวิศวกรรมศาสตร์ มหาวิทยาลัยขอนแก่น ระดับปริญญาตรี ประจำปีการศึกษา 2558 จำแนกตามวิธีการรับนักศึกษา คือ รับตรง และรับผ่านส่วนกลาง (Admissions) สาขาวิชา จำนวนแผนการรับนักศึกษา จำนวนประกาศรับ จำนวนรับเข้าสัมภาษณ์ จำนวนเข้าสัมภาษณ์ จำนวนที่มารายงานตัว และจำนวนที่คงอยู่ ณ ปัจจุบัน รวมไปถึงคะแนน Admissions สูงสุด-ต่ำสุดของแต่ละสาขาวิชา ดังรายละเอียดตามเอกสารประกอบวาระการประชุม

ประธานได้แจ้งที่ประชุมเพิ่มเติมถึงข้อมูลเชิงสถิติของคะแนนเข้าศึกษาในคณะวิศวกรรมศาสตร์ ผ่านระบบกลาง (Admissions) ระหว่างปีการศึกษา 2553 – 2558 โดยระบุให้เห็นถึงแนวโน้มของคะแนนดังกล่าว ซึ่งไม่ได้ลดลงอย่างที่หลายหน่วยงานเป็นกังวล

**ที่ประชุมรับทราบ**

 **1.6 นักศึกษาคณะวิศวกรรมศาสตร์ได้รับทุนจาก Japan Student Services**

**Organization: JASSO ตามโครงการ Short-term Exchange Programs**

**ณ Kanazawa University ประเทศญี่ปุ่น**

ประธานได้แจ้งที่ประชุมแทนรองคณบดีฝ่ายวิเทศสัมพันธ์และสื่อสารองค์กรว่า ด้วย นางสาวพัชนิดา แสงอ่อง นักศึกษาภาควิชาวิศวกรรมเกษตร ระดับปริญญาโท ได้รับทุนแลกเปลี่ยนและทำวิจัยจาก Japan Student Services Organization: JASSO ตามโครงการ Short-term Exchange Programs ณ Kanazawa University ประเทศญี่ปุ่น เป็นระยะเวลา 11 เดือน (ตุลาคม 2558 – สิงหาคม 2559) จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.7 การรายงานการไปราชการ ประชุม สัมมนา ศึกษา ฝึกอบรม ปฏิบัติการวิจัย ดูงาน**

**ณ ต่างประเทศ และการไปปฏิบัติงานในองค์การระหว่างประเทศ**

รองคณบดีฝ่ายบริหารได้แจ้งที่ประชุมว่า ตามหนังสือที่ ศธ 0509(4)/ว 709 ลงวันที่ 4 มิถุนายน 2558 เรื่อง หลักเกณฑ์การรายงานการไปราชการ ประชุม สัมมนา ศึกษา ฝึกอบรม ปฏิบัติการวิจัย ดูงาน ณ ต่างประเทศ และการไปปฏิบัติงานในองค์การระหว่างประเทศ ซึ่งสำนักงานคณะกรรมการการอุดมศึกษาได้ส่งหนังสือถึงมหาวิทยาลัยขอนแก่น เพื่อแจ้งให้มหาวิทยาลัยจัดทำข้อมูลและเก็บรวบรวมรายงานการไปราชการฯ ไว้ในเว็บไซต์ของหน่วยงาน (เว็บไซต์ของมหาวิทยาลัยขอนแก่น) ภายในระยะเวลาไม่เกิน 1 เดือน หลังจากเดินทางกลับ โดยขอให้ถือปฏิบัติโดยเคร่งครัด ทั้งนี้ คณะฯ จะส่งหนังสือดังกล่าวให้ทุกภาควิชารับทราบต่อไป จึงแจ้งที่ประชุมเพื่อรับทราบ

รองศาสตราจารย์วินัย ศรีอำพร ได้หารือต่อที่ประชุมว่า คณะฯ ควรขอแบบฟอร์มการกรอกข้อมูลจากมหาวิทยาลัย เพื่อให้คณาจารย์สามารถกรอกข้อมูลได้ครบถ้วนถูกต้องและเป็นมาตรฐานเดียวกัน

**ที่ประชุมรับทราบ และให้ฝ่ายวิเทศสัมพันธ์และสื่อสารองค์กรดำเนินการประสานขอ แนวปฏิบัติจากมหาวิทยาลัยต่อไป**

**1.8 บรรยายพิเศษโดยหม่อมเจ้าชาตรีเฉลิม ยุคล และหม่อมกมลา ยุคล ณ อยุธยา**

รองคณบดีฝ่ายพัฒนานักศึกษาได้แจ้งที่ประชุมว่า คณะฯ ได้รับแจ้งการตอบรับด้วยวาจาจากหม่อมเจ้าชาตรีเฉลิม ยุคล และหม่อมกมลา ยุคล ณ อยุธยา ในการให้เกียรติบรรยายพิเศษในหัวข้อเกี่ยวกับการจงรักภักดีต่อสถาบันพระมหากษัตริย์ ซึ่งจะเป็นอีกกิจกรรมหนึ่งที่สนองตอบต่อนโยบายเชิดชูสถาบันพระมหากษัตริย์ของมหาวิทยาลัยขอนแก่นและคณะฯ โดยผนวกเข้ากับรายวิชา 190110 LEARNING SKILL DEVELOPMENT ประจำปีการศึกษา 2558 โดยเป็นกิจกรรมเสริมการสอนรายวิชาดังกล่าว จึงขอเรียนเชิญที่ประชุมเข้าร่วมกิจกรรมดังกล่าว โดยรายละเอียดจะแจ้งให้ทราบต่อไป

**ที่ประชุมรับทราบ**

**1.9 พิธีพระราชทานปริญญาบัตร มหาวิทยาลัยขอนแก่น ประจำปี 2558**

ประธานได้แจ้งที่ประชุมว่า ด้วยสำนักพระราชวังจะเลือกกำหนดวันใดวันหนึ่งในระหว่างวันที่ 14 – 16 ธันวาคม 2558 ให้เป็นวันพิธีพระราชทานปริญญาบัตร มหาวิทยาลัยขอนแก่น ประจำปี 2558 โดยรายละเอียดจะแจ้งให้ทราบต่อไป

**ที่ประชุมรับทราบ**

**1.10 แสดงความยินดีกับกรรมการประจำคณะจากคณาจารย์และหัวหน้าภาควิชา**

**วิศวกรรมคอมพิวเตอร์**

ประธานได้แจ้งที่ประชุมว่า ด้วยรองศาสตราจารย์วินัย ศรีอำพร ได้รับการสรรหาให้ดำรงตำแหน่งกรรมการประจำคณะจากคณาจารย์ประจำอีกหนึ่งวาระ และผู้ช่วยศาสตราจารย์กานดา สายแก้ว ได้รับการสรรหาให้ดำรงตำแหน่งหัวหน้าภาควิชาวิศวกรรมคอมพิวเตอร์ จึงขอแสดงความยินดีกับทั้งสองท่านในโอกาสเข้ารับตำแหน่งใหม่

**ที่ประชุมรับทราบ และแสดงความยินดีกับบุคคลทั้งสอง**

**ระเบียบวาระที่ 2 รับรองรายงานการประชุมคณะกรรมการประจำคณะฯ วาระพิเศษ**

 **ครั้งที่ 1/2558 เมื่อวันพฤหัสบดีที่ 11 มิถุนายน 2558**

 ที่ประชุมมีมติรับรองรายงานการประชุมคณะกรรมการประจำคณะฯ วาระพิเศษ ครั้งที่ 1/2558 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน**

 **3.1 เรื่องสืบเนื่องวาระที่ 5.1 พิจารณาการยื่นขอรับใบอนุญาตประกอบวิชาชีพ**

 **ประเภทนิติบุคคล จากสภาวิศวกร ในคราวประชุม วาระพิเศษ ครั้งที่ 1/2558**

 **เมื่อวันพฤหัสบดีที่ 11 มิถุนายน 2558**

ประธานได้เสนอต่อที่ประชุมว่า สืบเนื่องวาระที่ 5.1 พิจารณาการยื่นขอรับใบอนุญาตประกอบวิชาชีพ ประเภทนิติบุคคล จากสภาวิศวกร ในคราวประชุม วาระพิเศษ ครั้งที่ 1/2558 เมื่อวันพฤหัสบดีที่ 11 มิถุนายน 2558 ตามที่ที่ประชุมมีมติให้แต่ละภาควิชาพิจารณาการดำเนินการยื่นขอรับใบอนุญาตประกอบวิชาชีพวิศวกรรมควบคุม ประเภทนิติบุคคล และนำเข้าพิจารณาอีกครั้งในการประชุมครั้งนี้ นั้น จึงขอสอบถามผลการพิจารณาของแต่ละภาควิชา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้ฝ่ายบริหารหาข้อมูลเพิ่มเติมเพื่อประกอบการพิจารณา โดยเมื่อรวบรวมข้อมูลครบถ้วนแล้วจึงนำเรื่องดังกล่าวเข้ามาพิจารณาในที่ประชุมอีกครั้ง**

**ระเบียบวาระที่ 4 เรื่องค้างการพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

 **5.1 พิจารณาเสนอชื่อผู้สมควรได้รับรางวัลพระธาตุพนมทองคำ มหาวิทยาลัยขอนแก่น**

 **ประจำปี พ.ศ. 2558**

ประธานได้เสนอต่อที่ประชุมว่า ตามที่มหาวิทยาลัยขอนแก่นได้แต่งตั้งคณะกรรมการ สรรหาผู้สมควรได้รับรางวัลพระธาตุพนมทองคำ ประจำปี พ.ศ. 2558 เพื่อทำหน้าที่พิจารณาเสนอรายชื่อบุคคลผู้สมควรได้รับรางวัลพระธาตุพนมทองคำต่อคณะกรรมการกลั่นกรองผู้สมควรได้รับปริญญากิตติมศักดิ์ และรางวัลพระธาตุพนมทองคำ ประจำปี พ.ศ. 2558 ต่อไป และจากการประชุมคณะกรรมการสรรหาฯ ครั้งที่ 1/2558 เมื่อวันที่ 11 มิถุนายน 2558 ที่ประชุมได้มีมติเห็นชอบให้ผู้ที่มีสิทธิ์เสนอชื่อตามข้อบังคับมหาวิทยาลัยขอนแก่น ว่าด้วย การให้รางวัลพระธาตุพนมทองคำ พ.ศ. 2549 ข้อ 7 เสนอชื่อบุคคล หรือนิติบุคคล หรือองค์กร ที่สมควรได้รับรางวัลพระธาตุพนมทองคำ ประจำปี พ.ศ. 2558 รวมกันแล้ว ไม่เกิน 3 รายชื่อ จากกรณี บุคคล หรือ กรณี บุคคลที่เป็นศิษย์เก่ามหาวิทยาลัยขอนแก่น หรือ กรณี นิติบุคคลหรือองค์กร โดยเสนอชื่อผู้สมควรได้รับรางวัลพระธาตุพนมทองคำ ประจำปี พ.ศ. 2558 ที่มีคุณสมบัติตามที่กำหนดไว้ในข้อบังคับฯ ว่าด้วย รางวัลพระธาตุพนมทองคำ พ.ศ. 2549 ข้อ 5 แล้วส่งให้ ฝ่ายวิชาการและสื่อสารองค์กร สำนักงานอธิการบดี (โดยวิธีลับ) ภายในวันที่ 31 กรกฎาคม 2558 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้คณะกรรมการประจำคณะฯ นำเรื่องดังกล่าวไปพิจารณา และเสนอชื่อเป็นวาระสืบเนื่องในการประชุมครั้งถัดไป**

 **5.2 พิจารณาขออนุมัติเปิดหลักสูตรวิศวกรรมศาสตรมหาบัณฑิต สาขาวิชาวิศวกรรม**

 **วัสดุและการผลิต (หลักสูตรใหม่ พ.ศ. 2558)**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยภาควิชาวิศวกรรมอุตสาหการมีความประสงค์จะขออนุมัติเปิดหลักสูตรวิศวกรรมศาสตรมหาบัณฑิต สาขาวิชาวิศวกรรมวัสดุและการผลิต (หลักสูตรใหม่ พ.ศ. 2558) ซึ่งได้ผ่านความเห็นชอบจากคณะกรรมการบัณฑิตศึกษา ประจำคณะวิศวกรรมศาสตร์ ในคราวประชุมครั้งที่ 15-2/2558 เมื่อวันที่ 7 พฤษภาคม 2558 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

ทั้งนี้ ผู้ช่วยศาสตราจารย์ปาพจน์ เจริญอภิบาล อาจารย์ประจำภาควิศวกรรมอุตสาหการ ได้มานำเสนอหลักสูตรดังกล่าวต่อที่ประชุมด้วย

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.3 พิจารณาเสนอชื่อศิษย์เก่า มข. เพื่อคัดเลือกเป็นศิษย์เก่าดีเด่นและศิษย์เก่าเกียรติยศ**

**ประจำปี 2558**

ประธานได้เสนอต่อที่ประชุมว่า ด้วยสมาคมศิษย์เก่ามหาวิทยาลัยขอนแก่นจะพิจารณาคัดเลือกศิษย์เก่าดีเด่นและศิษย์เก่าเกียรติยศ มหาวิทยาลัยขอนแก่น ประจำปี 2558 เพื่อเสนอชื่อเข้ารับ โล่เกียรติยศมหาวิทยาลัยขอนแก่น โดยผู้ที่ได้รับรางวัลศิษย์เก่าดีเด่นจะเข้ารับพระราชทานจากพระหัตถ์ผู้แทนพระองค์ในพิธีพระราชทานปริญญาบัตรของมหาวิทยาลัย และศิษย์เก่าเกียรติยศจะได้รับ โล่จากอธิการบดีมหาวิทยาลัยขอนแก่น ซึ่งสมาคมศิษย์เก่าฯ จะดำเนินการคัดเลือกตามเกณฑ์ในระเบียบ โดยคำนึงถึงคุณสมบัติและผลงาน ดังนั้นเพื่อเป็นการสนับสนุนและเผยแพร่เกียรติคุณบุคลากรในสังกัด สมาคมศิษย์เก่าฯ จึงขอให้คณะวิศวกรรมศาสตร์เสนอชื่อศิษย์เก่าของคณะวิศวกรรมศาสตร์ มหาวิทยาลัยขอนแก่น ที่มีคุณสมบัติที่จะเป็นศิษย์เก่าดีเด่นและศิษย์เก่าเกียรติยศของมหาวิทยาลัย ทั้งนี้ คณะฯ ได้แจ้งให้สมาคมศิษย์เก่าวิศวกรรมศาสตร์ มหาวิทยาลัยขอนแก่น พิจารณาเสนอชื่อผู้สมควรได้รับรางวัลมายังคณะฯ ด้วย จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้คณะกรรมการประจำคณะฯ นำเรื่องดังกล่าวไปพิจารณา และเสนอชื่อเป็นวาระสืบเนื่องในการประชุมครั้งถัดไป ทั้งนี้ ให้ฝ่ายพัฒนานักศึกษาสอบถามไปยังสมาคมศิษย์เก่าวิศวกรรมศาสตร์ มหาวิทยาลัยขอนแก่น เพื่อเปิดโอกาสให้สมาคมศิษย์เก่าฯ ได้ร่วมเสนอชื่อศิษย์เก่าที่มีคุณสมบัติเหมาะสมด้วย**

**5.4 พิจารณาเสนอชื่อคณาจารย์ในสังกัด เพื่อสมัครเป็นกรรมการบริหารสมาคม**

**วิทยาศาสตร์แห่งประเทศไทยฯ**

ประธานได้เสนอต่อที่ประชุมว่า ตามหนังสือที่ สวท 108/2558 ลงวันที่ 8 มิถุนายน 2558 เรื่อง ขอเรียนเชิญเสนอชื่อคณาจารย์ในหน่วยงานของท่าน สมัครเป็นกรรมการบริหารสมาคมวิทยาศาสตร์แห่งประเทศไทยฯ ซึ่งคณะกรรมการสรรหากรรมการบริหารสมาคมวิทยาศาสตร์แห่งประเทศไทยใน พระบรมราชูปถัมภ์ได้ขอให้คณะวิศวกรรมศาสตร์ มหาวิทยาลัยขอนแก่น เสนอชื่อคณาจารย์ในสังกัด ที่เป็นสมาชิกของสมาคมวิทยาศาสตร์ฯ เพื่อสมัครเป็นกรรมการบริหารสมาคมวิทยาศาสตร์ฯ ในวาระ ปี พ.ศ. 2559-2560 เนื่องจากคณะกรรมการชุดปัจจุบันใกล้ครบวาระการดำรงตำแหน่ง จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้คณะกรรมการประจำคณะฯ นำเรื่องดังกล่าวไปพิจารณา และเสนอชื่อเป็นวาระสืบเนื่องในการประชุมครั้งถัดไป**

**5.5 พิจารณารายชื่อบุคลากรที่สร้างชื่อเสียงให้กับคณะวิศวกรรมศาสตร์ รอบที่ 2/2558**

(ก่อนเริ่มพิจารณาวาระที่ 5.5 รองศาสตราจารย์รัชพล สันติวรากร หัวหน้าภาควิชาวิศวกรรมเครื่องกล ได้ออกจากห้องประชุมและมิได้เข้าร่วมพิจารณาในวาระที่ 5.5)

รองคณบดีฝ่ายบริหารได้เสนอต่อที่ประชุมว่า ตามที่หน่วยการเจ้าหน้าที่ได้แจ้งให้ภาควิชาและหน่วยงานพิจารณาบุคลากรในสังกัดที่สร้างชื่อเสียงให้กับคณะวิศวกรรมศาสตร์ เพื่อรับการเพิ่มระดับคะแนนสุดท้ายของรอบที่ 2/2558 (ผลงานตั้งแต่วันที่ 1 พฤศจิกายน 2557 – 30 เมษายน 2558) นั้น บัดนี้มีภาควิชาและหน่วยงานแจ้งรายชื่อผู้ที่สร้างชื่อเสียงให้กับคณะฯ รอบที่ 2/2558 จำนวน 7 รายการ โดยผู้ที่ได้รับการเสนอชื่อจะต้องให้ที่ประชุมคณะกรรมการประจำคณะวิศวกรรมศาสตร์เป็นผู้พิจารณา เป็นกรณีๆ ไป ตามประกาศคณะวิศวกรรมศาสตร์ มหาวิทยาลัยขอนแก่น (ฉบับที่ 14/2558) เรื่อง หลักเกณฑ์การพิจารณาความดีความชอบของบุคลากร สายวิชาการ คณะวิศวกรรมศาสตร์ จึงเสนอที่ประชุมเพื่อ พิจารณา ดังรายละเอียดตามเอกสารประกอบวาระการประชุม

 **มติ ที่ประชุมพิจารณาแล้วมีมติเห็นชอบให้เพิ่มระดับคะแนนสุดท้ายให้แก่บุคลากรที่สร้างชื่อเสียงให้กับคณะวิศวกรรมศาสตร์ ดังนี้**

**- ศ.ปริญญา จินดาประเสริฐ ได้เพิ่มระดับคะแนนสุดท้าย ร้อยละ 2**

**- รศ.รัชพล สันติวรากร ได้เพิ่มระดับคะแนนสุดท้าย ร้อยละ 3**

**- อ.นำพล มหายศนันท์ ได้เพิ่มระดับคะแนนสุดท้าย ร้อยละ 3**

**- อ.กิตติ วิเชฎฐะพงษ์ ได้เพิ่มระดับคะแนนสุดท้าย ร้อยละ 2**

**ทั้งนี้ ในการร่วมงานหนึ่งๆ หากได้รับรางวัลมากกว่า 1 รายการ ให้นับได้เพียงรายการสูงสุดเพียงรายการเดียว ตามประกาศคณะวิศวกรรมศาสตร์ ฉบับที่ 14/2558 และให้ฝ่ายบริหารดำเนินการต่อไป**

 **5.6 พิจารณาเปลี่ยนแปลงระดับคะแนน**

วาระลับ

**ที่ประชุมถอนวาระ**

 **5.7 พิจารณาเปลี่ยนแปลงระดับคะแนน ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยอาจารย์ประจำวิชา 195790 RESEARCH METHODS IN MECHANICAL ENGINEERING ขอแก้ไขระดับคะแนน ประจำภาคการศึกษาต้น ปีการศึกษา 2555 รายนายธีรพงษ์ ละอองนวล รหัสประจำตัว 555040045-9 จาก B เป็น S ในระบบ AUDIT เหตุเพราะนักศึกษาลงทะทะเบียนผิดระบบ และอาจารย์ประจำวิชา 191899 THESIS ขอแก้ไขระดับคะแนน ประจำภาคการศึกษาปลาย ปีการศึกษา 2557 รายนางสาวธนาภรณ์ ถิตย์ผ่อง รหัสประจำตัว 555040027-1 จาก S = 5 เป็น S = 7 เนื่องจากเกิดข้อผิดพลาดในการบันทึกผลการศึกษา จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

ทั้งนี้ผู้ช่วยศาสตราจารย์จุฬาภรณ์ เบญจปิยะพร อาจารย์ประจำวิชา 195790 RESEARCH METHODS IN MECHANICAL ENGINEERING และรองหัวหน้าภาควิชาวิศวกรรมโยธา แทนผู้ช่วยศาสตราจารย์รัตมณี นันทสาร อาจารย์ประจำวิชา 191899 THESIS ได้เข้าชี้แจงเหตุผลการขออนุมัติเปลี่ยนแปลงระดับคะแนนดังกล่าว

**มติ ที่ประชุมพิจารณาแล้วมีมติเห็นชอบ และให้ฝ่ายฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

 **5.8 พิจารณารับรองผลการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาปลาย ปีการศึกษา 2557 รายละเอียดดังนี้

 สาขาวิชาวิศวกรรมไฟฟ้า จำนวน 4 รายวิชา

 สาขาวิชาวิศวกรรมเกษตร จำนวน 1 รายวิชา

 สาขาวิชาวิศวกรรมอุตสาหการ/สาขา จำนวน 2 รายวิชา

 วิศวกรรมการจัดการอุตสาหกรรมและโลจิสติกส์

 สาขาวิชาวิศวกรรมเครื่องกล/สาขาวิชา จำนวน 3 รายวิชา

 วิศวกรรมพลังงาน

 สาขาวิชาวิศวกรรมสิ่งแวดล้อม จำนวน 1 รายวิชา

 รวมทั้งสิ้นจำนวน 11 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

 **5.9 พิจารณานักศึกษาสำเร็จการศึกษา**

ผู้ช่วยคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ได้เรียนครบหลักสูตรวิศวกรรมศาสตรบัณฑิต (วศ.บ.) หลักสูตรภาคปกติและโครงการพิเศษ ประจำปีการศึกษา 2557 ภาคการศึกษาต้น จำนวน 2 คน และภาคการศึกษาปลาย จำนวน 220 คน ซึ่งได้ผ่านการตรวจสอบความถูกต้องจากภาควิชาที่สังกัดและงานบริการการศึกษาแล้ว ดังนี้

**หลักสูตรภาคปกติ**

 สาขาวิชาวิศวกรรมโยธา จำนวน 5 คน

 สาขาวิชาวิศวกรรมไฟฟ้า จำนวน 6 คน

 สาขาวิชาวิศวกรรมเกษตร จำนวน 37 คน

 สาขาวิชาวิศวกรรมอุตสาหการ จำนวน 24 คน

 สาขาวิชาวิศวกรรมเครื่องกล จำนวน 38 คน

 สาขาวิชาวิศวกรรมสิ่งแวดล้อม จำนวน 38 คน

 สาขาวิชาวิศวกรรมเคมี จำนวน 17 คน

 สาขาวิชาวิศวกรรมคอมพิวเตอร์ จำนวน 43 คน

**หลักสูตรโครงการพิเศษ**

 สาขาวิชาวิศวกรรมโยธา จำนวน 1 คน

 สาขาวิชาวิศวกรรมไฟฟ้า จำนวน 1 คน

 สาขาวิชาวิศวกรรมเครื่องกล จำนวน 4 คน

 สาขาวิชาวิศวกรรมเคมี จำนวน 8 คน

 รวมทั้งสิ้นจำนวน 222 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้ฝ่ายวิชาการตรวจสอบเงื่อนไขการสำเร็จการศึกษา ของนักศึกษาจำนวน 2 คน ประจำภาคการศึกษาต้น ปีการศึกษา 2557 ก่อนดำเนินการต่อไป**

 **5.10 พิจารณานักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ได้เรียนครบหลักสูตรวิศวกรรมศาสตรมหาบัณฑิต (วศ.ม.) ประจำภาคการศึกษาปลาย ปีการศึกษา 2557 จำนวน 8 คน ซึ่งได้ผ่านการตรวจสอบความถูกต้องจากภาควิชาที่สังกัดและงานบริการการศึกษาแล้ว ดังนี้

 สาขาวิชาวิศวกรรมโยธา แผน ก แบบ ก (2) จำนวน 2 คน

 สาขาวิชาวิศวกรรมอุตสาหการ แผน ก แบบ ก (2) จำนวน 1 คน

 สาขาวิชาวิศวกรรมสิ่งแวดล้อม แผน ก แบบ ก 2 จำนวน 2 คน

 สาขาวิชาวิศวกรรมคอมพิวเตอร์ แผน ก แบบ ก 2 จำนวน 2 คน

 สาขาวิชาวิศวกรรมเกษตร แผน ก แบบ ก 2 จำนวน 1 คน

 รวมทั้งสิ้นจำนวน 8 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

 **5.11 พิจารณาขออนุมัติแก้ค่า I**

ผู้ช่วยคณบดีฝ่ายวิชาการได้เสนอต่อที่ประชุมว่า ตามที่อาจารย์ประจำรายวิชา 181495 COOPERATIVE EDUCATION IN CIVIL ENGINEERING ประจำภาคการศึกษาปลาย ปีการศึกษา 2557 ได้ขออนุมัติติดค่า I นักศึกษา จำนวน 3 คน เนื่องจากสถานประกอบการมีความจำเป็นต้องประเมินผลการปฏิบัติงานของนักศึกษาในวันที่ 26 พฤษภาคม 2558 นั้น บัดนี้สถานประกอบการได้ประเมินผลการปฏิบัติงานของนักศึกษาเรียบร้อยแล้ว จึงเสนอที่ประชุมเพื่อพิจารณาขออนุมัติแก้ค่า I ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

 **5.12 พิจารณาขออนุมัติเปิดรายวิชาเปลี่ยนแปลงใหม่**

 ผู้ช่วยคณบดีฝ่ายวิชาการได้เสนอต่อที่ประชุมว่า ด้วยภาควิชาวิศวกรรมโยธามีความประสงค์จะขออนุมัติเปิดรายวิชาเปลี่ยนแปลงใหม่ จำนวน 1 รายวิชา ซึ่งได้ผ่านความเห็นชอบจากที่ประชุมคณะกรรมการวิชาการประจำคณะวิศวกรรมศาสตร์ โดยวิธีเวียนครั้งที่ 1/2558 เมื่อวันที่ 15 มิถุนายน 2558 เรียบร้อยแล้ว โดยมีรายละเอียดดังนี้

 - รายวิชา 191 399 การฝึกงาน

 (Practical Training) 0 หน่วยกิต

 ขอเปลี่ยนแปลงเงื่อนไขรายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

 **5.13 (ร่าง) หลักเกณฑ์การจัดสรรงบประมาณเงินรายได้ เงินจัดการศึกษา**

**วิศวกรรมศาสตร์ ภาคปกติ**

ประธานได้เสนอต่อที่ประชุมแทนรองคณบดีฝ่ายแผนยุทธศาสตร์และพัฒนาคุณภาพว่า ตามที่ฝ่ายแผนยุทธศาสตร์และพัฒนาคุณภาพได้จัดทำ (ร่าง) หลักเกณฑ์การจัดสรรงบประมาณเงินรายได้ เงินจัดการศึกษาวิศวกรรมศาสตร์ภาคปกติ โดยผ่านความเห็นชอบจากที่ประชุมคณะกรรมการวางแผนยุทธศาสตร์และพัฒนาคุณภาพ ในคราวประชุมครั้งที่ 1/2558 เมื่อวันที่ 17 มิถุนายน 2558 แล้วนั้น โดยมีรายละเอียดดังต่อไปนี้

1. จัดสรรเท่ากันทุกภาควิชา 500,000 บาท/ภาควิชา
2. จัดสรรงบบุคลากร 250,000 บาท/ภาควิชา
3. จัดสรรค่าใช้จ่ายสำหรับอาจารย์ที่อยู่ปฏิบัติงานจริง 1,000 บาท/คน/ปี
4. จัดสรรเงินตามผลการตรวจประเมินคุณภาพ 240,000 บาท (จัดสรร)

โดยภาควิชาอาจจะได้รับจัดสรรเพิ่มเติมหากคณะฯ ได้รับจัดสรรค่าธรรมเนียมการศึกษามากกว่าที่ประมาณการไว้ ในปีงบประมาณ พ.ศ. 2559 และต้องปรับปรุงเกณฑ์การจัดสรรเงินตามผลการตรวจประเมินคุณภาพ เนื่องจากการตรวจประเมินคุณภาพ ในปีการศึกษา 2557 จะประเมินในระดับหลักสูตร ซึ่งหลักเกณฑ์ดังกล่าวจะหารือในที่ประชุมคณะกรรมการวางแผนยุทธศาสตร์และพัฒนาคุณภาพในคราวประชุมครั้งต่อไป

ทั้งนี้ ประมาณการปีงบประมาณ พ.ศ. 2559 น้อยกว่าปีงบประมาณ พ.ศ. 2558 เนื่องจากจำนวนการรับนักศึกษาไม่ได้เป็นไปตามแผนการรับนักศึกษา ผนวกกับแผนการรับนักศึกษาที่มีแนวโน้มลดลงทุกปี ตั้งแต่ ปีการศึกษา 2555 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

 **5.14 การขออนุมัติจ้างลูกจ้างชั่วคราวโครงการ ประจำปีงบประมาณ พ.ศ. 2559**

ประธานได้เสนอต่อที่ประชุมแทนรองคณบดีฝ่ายแผนยุทธศาสตร์และพัฒนาคุณภาพว่า ตามที่มหาวิทยาลัยอยู่ในระหว่างกระบวนการจัดทำแผนงบประมาณ ประจำปีงบประมาณ พ.ศ. 2559 และประกอบกับประกาศ ก.บ.ม. มหาวิทยาลัยขอนแก่น (ฉบับที่ 12/2555) กำหนดให้การจ้างลูกจ้างชั่วคราวโครงการ โดยให้คณะ/หน่วยงานดำเนินการขออนุมัติกรอบอัตรากำลังตามระบบปกติของมหาวิทยาลัย ฝ่ายแผนยุทธศาสตร์และพัฒนาคุณภาพจึงได้รวบรวมและจัดทำคำขออนุมัติการจ้างลูกจ้างชั่วคราวโครงการ ประจำปีงบประมาณ พ.ศ. 2559 ของคณะฯ โดยผ่านความเห็นชอบจากที่ประชุมคณะกรรมการวางแผนยุทธศาสตร์และพัฒนาคุณภาพ ในคราวประชุมครั้งที่ 1/2558 เมื่อวันที่ 17 มิถุนายน 2558 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

 **5.15 พิจารณาเสนอชื่อผู้สมควรได้รับปริญญากิตติมศักดิ์**

ประธานได้เสนอต่อที่ประชุมว่า ตามมติสภามหาวิทยาลัยขอนแก่น ในคราวประชุมครั้งที่ 6/2558 เมื่อวันที่ 13 มิถุนายน 2558 ได้แต่งตั้งคณะกรรมการกลั่นกรองผู้สมควรได้รับปริญญากิตติมศักดิ์ และรางวัลพระธาตุพนมทองคำ ประจำปี พ.ศ. 2558 ดังนั้น เพื่อให้การดำเนินงานดังกล่าวเป็นไปด้วยความเรียบร้อย คณะกรรมการกลั่นกรองผู้สมควรได้รับปริญญากิตติมศักดิ์ ประจำปี พ.ศ. 2558 จึงแจ้งให้คณะวิศวกรรมศาสตร์ ซึ่งเป็นผู้ที่มีสิทธิ์เสนอชื่อ ตามข้อบังคับมหาวิทยาลัยขอนแก่น ว่าด้วย การให้ปริญญากิตติมศักดิ์ พ.ศ. 2539 ข้อ 9.2 ทำการเสนอชื่อบุคคลที่สมควรได้รับปริญญากิตติมศักดิ์ ประจำปี พ.ศ. 2558 แล้วส่งให้ฝ่ายวิชาการและสื่อสารองค์กร สำนักงานอธิการบดี (โดยวิธีลับ) ต่อไป จึงเสนอ ที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้คณะกรรมการประจำคณะฯ นำเรื่องดังกล่าวไปพิจารณา และเสนอชื่อเป็นวาระสืบเนื่องในการประชุมครั้งถัดไป**

**ระเบียบวาระที่ 6 เรื่องอื่นๆ - ไม่มี -**

**เลิกประชุมเวลา 15.40 น.**

 **(นางวรรณภา ไชยเสนา)**

 **เลขานุการที่ประชุมฯ**

**นายภาณุพงศ์ ต.ประเสริฐ**

**นางสาวธิตา พีรพลพัฒน์พงษ์**

**ผู้ช่วยจดบันทึกรายงานการประชุม**